钦定古今图书集成/明伦汇编/官常典/第648卷 > 刘谅
## 钦定古今图书集成/明伦汇编/官常典/第648卷 > 刘谅

按《兴国州志》：“谅，字守贞，宣化坊人。景泰间，以国子生
授盐城令，一以诲士课农为务。岁值蝗，祷于城隍，悉
赴海死。旱祷雨，雨辄应，境内一村独不雨。遣使廉之，
得妻杀夫，故人尢骇。异时淮贼乔亮猖甚，当道捕不
获，责谅捕。乔闻，自投解曰：‘毋累仁贤父母’。当道奖为
淮之治行第一。”